《秋兴呈经卫淡所同府两莲二宗丈》
明代·区元晋

疏竹萧萧晚荐秋，几人朋上小溪楼。星河波淡吴钩冷，兰蕊香生楚簟流。

赤壁又逢秋既望，洞箫谁弄月同舟。欲兼天上人间乐，除是黄州刺史俦。

作者简介：区元晋，字惟康。新会人。越子。明世宗嘉靖四年（一五二五）举人。官云南镇南知州，晋福建兴化府同知。著有《见泉集》。清温汝能《粤东诗海》卷二一、清道光《广东通志》卷二七四等有传。区元晋诗，以附于明万历四十四年刻区越撰《乡贤区西屏集》之《区奉政遗稿》为底本，参校一九五四年重印《区西屏见泉二公合集》中之《奉政区见泉公遗集》。